বিশ্ববিদ্যালয়ের মঞ্জুরি কমিশনের বিধি মেনে পুজোর পর থেকেই এই আর্থিক উপার্জনের সুযোগ দেওয়া হবে ছাত্রছাত্রীদের। বিশ্ববিদ্যালয়ের উপাচার্য আশুতোষ ঘোষ বলেন, যাঁরা এমএসসি পড়ছেন বা এমফিল বা পিএইচডি করছেন তাঁরাই এই সুযোগ পাবেন। ইউজিসি নিয়মবিধি অনুযায়ী ‘আর্ন হোয়াইল লার্ন’ প্রকল্পে এই সুযোগ পাওয়া যাবে। ‘আর্ন হোয়াইল লার্ন’-এর অর্থ পড়াশোনা বা রিসার্চের মাধ্যমে যে জ্ঞান অর্জন করা হচ্ছে তাক কাজে লাগিয়ে উপার্জন করা। আশুতোষবাবুর কথায়, “আমাদের অ্যাকাডেমিক ও গবেষণার কাজে এই ছাত্রছাত্রীরা সাহায্য করবেন। তার বদলে তাঁদের মাসিক ভাতাও দেওয়া হবে। প্রকল্পটি পাঁচ বছরের জন্য”।